Foca mediterránea

A foca mediterránea, ás veces foca monxe, (Monachus monachus) é unha especie pertencente á familia dos fócidos.

 Características 
Os machos poden acadar os 3,40 metros de lonxitude, namentres as femias non pasan dos 2,50 metros. O lombo é escuro, sendo a parte ventral máis pálida. Non ten orellas e posúe unhas unllas fortes nas aletas dianteiras. Habita en costas e areais do mar Mediterráneo, en lugares de difícil acceso. É unha especie diúrna, sedentaria, que vive en pequenas colonias. Aliméntase de peixes, luras e crustáceos.

 Distribución 
Antigamente estendíase por todo o mar Mediterráneo e o mar Negro. Tamén estaba presente nas costas atlánticas de Marrocos, chegando ata as Illas Canarias e Madeira. A comezos do século XXI só sobreviven uns 500 exemplares. Trátase dunha especie en grave risco de extinción.

 Notas 

 Véxase tamén 
 Bibliografía 
 Gran Guía de la Naturaleza: Mamíferos. Helga Hofmann. Editorial Everest .

Categoría:Pinnípedes
Categoría:Especies en perigo de extinción